id en id id en en en en en ar en id sv id it az id id id id id id id id id id id id id id nds tr en id en en en en id id en nb id id id id id en de pt id id id en de id id id id tl tl en tr id en de ms id id id id ms ms de id tr pl en sl en en en en en en id de en en en ar ast en ms
Terus terang saya agak kagum dengan Saudara P - abdnaddin
Ingin Berkisah Dengan Cara Sendiri
Home Unlabelled Terus terang saya agak kagum dengan Saudara P
✔ abd naddin Diterbitkan 3:11 PTG
Terus terang saya agak kagum dengan lawan bicara saya pada petang itu. Saudara P, yang sebelum ini hanya saya kenali sebagai seorang aktivis politik, eh, ternyata seorang yang kuat membaca. Walaupun tujuan kami hanyalah bersilaturrahmi dan mengunjungi majlis rumah terbuka hari raya di Taman Flamingo namun kami larut dalam percakapan mengenai buku-buku.
Sungguh saya agak terkejut kerana tidak ramai orang menunjukkan minat dalam dunia buku di kalangan masyarakat kami.
Saya sengaja tidak menyebut namanya kerana saya kira butir-butir perbincangan kami itu bukan untuk ditulis.Tetapi saya mendapati bahawa alangkah bermanfaatnya sekiranya saya dapat mencatat sedikit perkara-perkara yang kami perkatakan itu.
Rupa-rupanya Saudara P banyak mengikuti perkembangan blog, juga seorang yang, seperti yang diakuinya sendiri, minat dan mahir menggunakan kemudahan IT.
Beliau menyayangkan betapa tidak ramai di kalangan pemimpin muda yang memasang impian untuk menjadi pemimpin akan datang, yang minat membaca dan menulis.
"Kalau mereka tidak membaca dan tidak pula pandai menulis, apa yang kita dapat harapkan daripada mereka," begitulah kira-kira katanya kepada saya petang itu.
Kebanyakan mereka tidak membaca, walaupun ada ijazah tetapi ilmu mereka tidak berkembang dan tidak mampu memimpin masyarakat kita.
Selain itu, mereka tidak pula memahirkan diri dalam bidang IT, akhirnya mereka ketinggalan daripada perkembangan semasa.
Saya mengakui betapa tidak ramai di kalangan generasi pemimpin yang suka membaca dan matang dalam berfikir. Sebilangan kecil saja yang mampu menumpahkan buah fikiran mereka hasil daripada perenungan, pembacaan dan pemikiran yang jernih. Selainnya, suka berbahas tanpa kekukuhan asas, malah emosi menuduh itu ini tanpa bukti. Mereka hanya melontarkan dakwaan demi dakwaan untuk memuaskan hati mereka yang tidak puas, bahkan sering pula memilih bersembunyi di sebalik nama nama yang kedengaran kadang menarik, kadang aneh.
Agak menarik juga kerana percakapan dengan saudara P membawa kami hingga ke kitab-kita tafsir Quran dan Hadis, hingga ke Maulana Maududi, hingga Hassan Al Bisri, hingga ulama-ulama sezamannya, sehingga kepada perawi hadis Imam Muslim dan Imam Bukhari, hingga kepada Al-Ghazali, hingga Maryam Jameela, hingga kitab Al-Hikam karya Ibnu Athaillah.
Melalui percakapan kami, saya yakin beliau menguasai subjek yang kami bahaskan dengan lebih mendalam. Saya jadi segan kerana tidak semua buku-buku yang diperkatakannya itu saya telaah dengan baik. Bahkan ada yang hanya sedikit saya baca, bahkan ada juga yang saya belum pernah baca sama sekali.
Orang seperti saudara P, seorang yang sukakan budaya ilmu, seorang yang sukakan buku, pada zaman sekarang ini dalam masyarakat kami semakin jarang saya temui.
Artikel Berkaitan Penulis Email
Berlangganan artikel terbaru dari blog ini langsung via email
Ampuan Awang 6 Oktober 2009 8:21 PG
Benar sekali... ramai orang2 muda sekarang tidak gemar membaca...
Unknown 6 Oktober 2009 10:54 PG
salam denakan ku Naddin,
teringin juga saya bertemu dan bersembang dengan sdra P ini..bertukar-tukar fikiran.
saya setuju membaca dapat menambah ilmu, namun seperti sdra Nadin kata ada juga rakan-rakan kita yg jadikan IT tempat melempar fitnah dgn berselindung disebalik nama2 yg pelik.
saya jadi sasaran tp jd pengajaran kpd saya tidak lagi kunjungi blog yg tidak bertanggungjawab..
sdra tidak ke KL?
Tudung Duang 7 Oktober 2009 10:17 PTG
"Awal dari pengetahuan itu diam, lalu mendengar. Kemudian menyerap, mengamalkan dan menyebarluaskan. Seterusnya mengajarkan ilmu itu kepada orang yang tidak mengetahuinya.....
-Abu Hamid Al Ghazali-
Tudung Duang 8 Oktober 2009 8:03 PTG
..Awal dari pengetahuan itu ialah diam, lalu mendengar. Kemudian menyerap, mengamalkan dan menyebarluaskan. Seterusnya mengajarkan ilmu itu kepada orang yang tidak mengetahuinya...
-Abu Hamid Al Ghazali-
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin